ইউএফসি ২৪৯
ইউএফসি ২৪৯: ফার্গুসন বনাম গেজি (যা সংক্ষেপে শুধুমাত্র ইউএফসি ২৪৯ নামে পরিচিত) আল্টিমেট ফাইটিং চ্যাম্পিয়নশিপ (ইউএফসি) দ্বারা প্রযোজিত একটি মিশ্র মার্শাল আর্টস প্রতি-দর্শনে-পরিশোধ (পিপিভি) অনুষ্ঠান ছিল। এটি ইউএফসি দ্বারা আয়োজিত ৫৩৪তম অনুষ্ঠান ছিল। এই অনুষ্ঠানটি ২০২০ সালের ৯ই মে তারিখে মার্কিন যুক্তরাষ্ট্রের নিউ ইয়র্কের ব্রুকলিনের ভিস্টার ভেটেরান্স মেমোরিয়াল এরিনায় অনুষ্ঠিত হয়েছে; যা এই মাঠে অনুষ্ঠিত ইউএফসির প্রথম অনুষ্ঠান ছিল। এই অনুষ্ঠানে সর্বমোট পাঁচটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে জাস্টিন গেজি অন্তর্বর্তীকালীন ইউএফসি লাইটওয়েট চ্যাম্পিয়নশিপ ম্যাচে টনি ফার্গুসনকে টেকনিকাল নকআউটের মাধ্যমে পরাজিত করেছে। অন্যান্য শীর্ষস্থানীয় ম্যাচে, হেনরি কেহুদো ইউএফসি বেন্টামওয়েট চ্যাম্পিয়নশিপ ম্যাচে দোমিনিক ক্রুসকে এবং হেভিওয়েট বিভাগের ম্যাচে ফ্রঁসিয়া এনগানু জাইরজিনিয়ো রোজেনস্ত্রুইককে নকআউটের মাধ্যমে পরাজিত করেছে।